Иван Бунин
Нощ

Превод от руски: Иван Теофилов, —

chitanka.info

Мразовита нощ, мистрал

(още той звъни).

Виждам вън сред блясък бял

хълми, планини.

Ляга в моя бял покой

блясъкът жесток.

Под луната никой свой,

само аз и бог.

Само той е доловил

мъртвата печал,

туй, което съм таил…

Блясък, хлад, мистрал.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.